En kvinde var torsdag tiltalt for at have udgivet sig for at være en kriminalkommissær på nettet i et fyr/fyr-chatroom den 2. og 4. februar 2012. Det resulterede i, at kriminalkommissæren modtog smser og blev kontaktet telefonisk af flere mænd. Det skete på trods af, at kvinden allerede havde et fået tilhold om ikke at måtte krænke kriminalkommissærens fred. Den 23. januar sendte hun et billede af en tudekiks til kriminalkommissærens mobiltelefon. Hun var derudover tiltalt for at havde kaldt politiet for "latterlige bøsserøve" på J.F. Kennedys Plads og derudover givet en vicekriminalkommissær fingeren ved en anden lejlighed. Hun havde også truet to betjente ved to lejligheder den 15. januar 2012 og den 27. januar 2012. Nu er hun idømt fire måneders fængsel samt en bøde på 4.000 kroner ved Retten i Aalborg. - Jeg er tilfreds med dommen, selvom jeg gik efter seks måneder, siger anklager Mette Høg til TV2/Nord. Den 30-årige kvinde har ønsket betænkningstid til at overveje, om hun vil anke dommen.
En 30-årig kvinde er idømt fire måneders fængsel for at have chikaneret en kriminalkommissær på trods af sit tilhold.